

Na temelju članka 6. Kolektivnog ugovora za zaposlenike u ustanovama kulture Grada Šibenika i članka 22. stavka 2. Statuta Hrvatskog narodnog kazališta u Šibeniku, ravnatelj Hrvatskog narodnog kazališta u Šibeniku raspisuje

**NATJEČAJ**

**za zasnivanje radnog odnosa**

**1.** **MAJSTOR TONA I VIDEA -** 1 izvršitelj/ica na neodređeno vrijeme sa punim radnim vremenom.

Za prijavu na radno mjesto kandidati moraju ispunjavati sljedeće uvjete:

- srednja stručna sprema

- jedna (1) godina radnog iskustva u kazališnim, festivalskim i audiovizualnim djelatnostima - poznavanje kazališne tehnike i tehnologije

Opis poslova: samostalno rukuje tonskim i video uređajima prema zahtjevima predstave, obavlja snimanja zvuka i videa za potrebe proba, predstava, promidžbe predstava i ostalih scenskih događanja, radi sve poslove vezane uz ton i tonske i video efekte, te je odgovoran za skladištenje i čuvanje tonske i audiovizualne opreme, brine se o održavanju svih tonskih i video uređaja, postrojenja i opreme kazališta, obavlja posao vozača po nalogu voditelja tehničke službe, obavlja i druge poslove po nalogu voditelja tehničke službe i ravnatelja.

Uz vlastoručno potpisanu prijavu kandidati su dužni priložiti:

- životopis

- dokaz o državljanstvu

- dokaz o odgovarajućem stupnju obrazovanja (presliku svjedodžbe)

- dokaz o radnom iskustvu

- elektronički zapis HZMO-e o radno-pravnom statusu

- uvjerenje nadležnog suda da se protiv podnositelja ne vodi kazneni postupak (koje nije starije od 6 mjeseci).

U prijavi na natječaj potrebno je navesti osobne podatke podnositelja prijave (osobno ime, datum i mjesto rođenja, adresa stanovanja, broj telefona, te e-mail adresu) i naziv radnog mjesta na koje se osoba prijavljuje.

Isprave se prilažu u neovjerenoj preslici, a prije zapošljavanja kandidat je obvezan dostaviti izvornike tražene dokumentacije.

Urednom prijavom smatra se prijava koja sadrži sve podatke i dokumente navedene u oglasu. Osoba koja je podnijela nepravodobnu ili nepotpunu prijavu ili ne ispunjava formalne uvjete iz natječaja, ne smatra se kandidatom prijavljenim na natječaj.

Na natječaj se mogu javiti osobe oba spola sukladno članku 13. stavku 2. Zakona o ravnopravnosti spolova (NN 82/08, 69/17).

Prijavom na natječaj kandidat daje privolu Hrvatskom narodnom kazalištu u Šibeniku za prikupljanje, obradu i čuvanje njegovih osobnih podataka u svrhu provođenja natječaja za zapošljavanje.

Kandidati koji ostvaruju pravo prednosti pri zapošljavanju prema posebnom zakonu, dužni su uz prijavu na natječaj priložiti sve propisane dokaze prema posebnom zakonu i imaju prednost u odnosu na ostale kandidate pod jednakim uvjetima.

Kandidati koji ostvaruju pravo prednosti pri zapošljavanju prema članku 102. st. 1. - 3. **Zakona o hrvatskim braniteljima iz Domovinskog rata i članovima njihovih obitelji** (Narodne novine, br. 121/17, 98/19, 84/21, 156/23) pozivaju se da prilikom prijave na natječaj osim dokaza o ispunjavanju traženih uvjeta, priložite i dokaze propisane člankom 103. st. 1. Zakona o hrvatskim braniteljima iz Domovinskog rata i članovima njihovih obitelji, a koji su navedeni na internetskoj stranici Ministarstva hrvatskih branitelja, poveznica:

[**https://branitelji.gov.hr/zaposljavanje-843/843**](https://branitelji.gov.hr/zaposljavanje-843/843)

Dodatne informacije o gore navedenim dokazima potražite na sljedećoj poveznici:

**https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf**

Kandidati koji ostvaruju pravo prednosti pri zapošljavanju prilikom prijave na natječaj dužni su pozvati se na to pravo.

Kandidati koji ostvaruju pravo prednosti pri zapošljavanju prema članku 48. st. 1. - 3. **Zakona o civilnim stradalnicima iz Domovinskog rata** (Narodne novine, br. 84/21) pozivaju se da prilikom prijave na natječaj osim dokaza o ispunjavanju traženih uvjeta, dostave i sve dokaze o ostvarivanju prava prednosti prilikom zapošljavanja iz stavka 1. članka 49. navedenog Zakona, a koji su navedeni na internetskoj stranici Ministarstva hrvatskih branitelja poveznica: **https://branitelji.gov.hr/zaposljavanje-843/843**

Dodatne informacije o gore navedenim dokazima potražite na sljedećoj poveznici:

**https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf**

Kandidati koji ostvaruju pravo prednosti pri zapošljavanju prema  članku  9.  **Zakona o profesionalnoj rehabilitaciji i zapošljavanju osoba s invaliditetom** (Narodne novine, broj 157/13. , 152/14., 39/18. i 32/20.) dužni  su u prijavi na natječaj pozvati se na to pravo te priložiti sve dokaze o ispunjavanju traženih uvjeta,  kao  i dokaz o invaliditetu.

Kandidati koji se pozivaju na pravo prednosti pri zapošljavanju  u skladu s člankom  48.f  **Zakona o zaštiti vojnih i civilnih invalida rata** (Narodne novine, broj 33/92., 57/92., 77/92., 27/93., 58/93., 02/94., 76/94., 108/95., 108/96., 82/01., 103/03., 148/13. i 98/19.) dužni  su uz prijavu na natječaj priložiti sve dokaze o ispunjavanju traženih uvjeta i potvrdu o statusu vojnog/civilnog invalida rata i dokaz o tome na koji je način prestao prethodni radni odnos.

Prijave se šalju poštom na adresu: Hrvatsko narodno kazalište u Šibeniku, Ulica kralja Zvonimira 1, 22 000 Šibenik, s naznakom: „Za natječaj – NAZIV RADNOG MJESTA“, u roku od 8 dana od datuma objave ovog oglasa ( 12. rujna 2025. godine) na oglasnoj ploči Hrvatskog narodnog kazališta u Šibeniku, web stranici ([www.hnksi.hr](http://www.hnksi.hr)) i dnevnom tisku (Slobodna Dalmacija) , a zaključno s 20. rujna 2025. godine.

Odluku o izboru kandidata donosi ravnatelj Hrvatskog narodnog kazališta u Šibeniku. Kandidati će o rezultatima oglasa biti obaviješteni u zakonskom roku.

Klasa:112-01/25-03/5

URBROJ: 2182-1-54-25-1

Datum: 08. rujna 2025. godine

RAVNATELJ HNK U ŠIBENIKU

Jakov Bilić, mag.art.